Bademus Prystaiko
Bademus Prystaiko Res apud Vicidata repertae: Nativitas: 20 Februarii 1970; Kiliia Patria: Ucraina Bademus Vladimiri f. Prystaiko, litteris Cyrillicis Вадим Володимирович Пристайко (die 20 Februarii 1970 natus Odessae in urbe) est legatus et politicus Ucrainae. In urbe nativa, deinde Kioviae et Zaporizhiae educatus, alumnus est instituti polytechnici Kioviensis et universitatis commercialis et oeconomicae Kioviensis. Ab anno 1994 apud ministerium rerum externarum operam dedit, interdum Sydnei, Ottaviae, Vasingtoniae excubans. Legatus Ucrainae iuxta Canadam duos annos ab 2012, legatus iuxta NATO duos annos ab 2017 meruit. Die 29 Augusti 2019 minister a rebus externis factus est, praeside Vladimiro Zelens'kyj.